
Parengto sprendimo projekto tikslai ir uždaviniai: Lietuvos Respublikos Seimas 2024 m. birželio 6 d. priėmė Lietuvos Respublikos vietos savivaldos įstatymo Nr. I-533 (toliau – Savivaldos įstatymas) 15 straipsnio pakeitimo įstatymą Nr. XIV-2688. 
Šiuo įstatymu keičiama Tarybos kompetencija, papildant ją Tarybos narių siuntimo į komandiruotes tvarkos aprašo (toliau – Aprašas) tvirtinimu. 
Minėtas įstatymas įpareigoja Tarybą patvirtinti Tarybos narių siuntimo į komandiruotes tvarkos aprašą, numatant jame kas turi įgaliojimus priimti sprendimus dėl savivaldybės tarybos narių komandiruočių, ataskaitų už tarnybines komandiruotes teikimo tvarka, kiti komandiruočių klausimai. Atsižvelgiant į tai, taip pat siekiant įgyvendinti  Lietuvos Respublikos vietos savivaldos įstatymo 15 straipsnio 2 dalies 2¹ punktą, teikiamas Šiaulių miesto savivaldybės tarybos sprendimo projektas dėl veiklos Tarybos narių siuntimo į komandiruotes tvarkos aprašo patvirtinimo. 
Dabartinis sprendimo projekte aptariamų klausimų reguliavimas: Iki šiol tokio reguliavimo nebuvo. Tai iš esmės naujas įstatymu nustatytas reguliavimas.

Patvirtinti Tarybos narių siuntimo į komandiruotes tvarkos aprašą. 
Sprendimus dėl Savivaldybės atstovavimo pagal Savivaldos įstatyme nustatytą kompetenciją priima meras. Siuntimo į komandiruotes klausimas yra priskirtinas juridinio asmens vadovo kompetencijai. Pagal Savivaldos įstatymo 3 straipsnio  3 dalį, Savivaldybės vadovas yra meras. Atsižvelgiant į tai, Aprašo projekte siūloma, kad sprendimą dėl Tarybos nario siuntimo į komandiruotes priima Savivaldybės vadovas – meras. 
Taip pat, projektu siūloma Tarybos narių komandiruočių klausimus spręsti vadovaujantis Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“.
Priėmus sprendimą, galimos pasekmės (tiek teigiamos, tiek neigiamos). Numatomos teigiamos pasekmės – bus priimtas Vietos savivaldos įstatymo pakeitimo įstatymo įgyvendinamasis teisės aktas, suderintos VSĮ ir Reglamento nuostatos. Neigiamų pasekmių nenumatoma.
Priėmus sprendimą, keičiami ar panaikinami galiojantys Savivaldybės teisės aktai – sprendimu keičiamas Tarybos 2023 m. vasario 2 d. sprendimas Nr. T-30  „Dėl Šiaulių miesto savivaldybės tarybos veiklos reglamento patvirtinimo“.
Sprendimui įgyvendinti reikalingi priimti papildomi teisės aktai – nereikalingi.
Sprendimui įgyvendinti reikalingos lėšos – Lėšos jau buvo suplanuotos ir yra patvirtintos Savivaldybės 2024 m. biudžete. Papildomos lėšos nereikalingos.
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.
Numatomo teisinio reguliavimo poveikio vertinimo rezultatai: numatomo teisinio reguliavimo poveikio vertinimas neatliktinas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.  
Sprendimo projektą parengė: Šiaulių miesto savivaldybės tarybos ir mero sekretoriatas. Tiesioginis rengėjas – Tarybos posėdžių sekretorius Arnas Ilgauskas , tel. 8 41 596307.

